recursal/SuperWikiNEXT-32B huggingface dataset:
| இலங்கையில் தமிழருக்குஎதிரான கலவரங்கள் |
| --- |
| கல்லோயா (1956) |
| 1958 படுகொலைகள் |
| 1977 படுகொலைகள் |
| 1981 யாழ் நூலக எரிப்பு |
| கறுப்பு யூலை (1983) |
| 1983 வெலிக்கடை |
| 1997 களுத்துறை |
| 2000 பிந்துனுவேவா |
| * பா
* உ
* தொ
 |

**1977 தமிழர் இனப்படுகொலைகள்** அல்லது **1977 தமிழருக்கு எதிரான கலவரம்** (*1977 anti-Tamil pogrom in Sri Lanka*) என்பது இலங்கையில் 1977 ம் ஆண்டு நிகழ்த்தப்பட்ட இனப்படுகொலைகள் ஆகும். 1977 நாடாளுமன்றத் தேர்தலில் இலங்கைத் தமிழ்த் தேசியவாதக் கட்சியான தமிழர் விடுதலைக் கூட்டணி தம்ழிப் பகுதிகளில் தனிநாடு கோரிக்கையை முன்வைத்து பெரு வெற்றி பெற்றதை அடுத்து, தமிழ்ப் பகுதிகளுக்கு வெளியே வாழும் இலங்கைத் தமிழருக்கு எதிராக இந்த வன்முறைகள் இடம்பெற்றன. அனுராதபுரம், கொழும்பு உட்பட பல பகுதிகளிலும் தமிழர்கள் தாக்கப்பட்டனர். இதில் 300 வரையான தமிழர்கள் கொல்லப்பட்டதாக அரச விசாரணை தெரிவித்தது. ஆனாலும் இத்தொகை பல மடங்கு அதிகமாக இருக்கலாம் என்று அரச சார்பற்ற நிறுவனங்கள் கூறுகின்றன. ஆயிரக்கணக்கானோர் அவர்களின் வீடுகளில் இருந்து வெளியேற்றப்பட்டனர். அன்றைய ஆட்சியில் இருந்த ஜே. ஆர். ஜெயவர்தனா தலைமையிலான இலங்கை அரசின் ஆதரவோடு இந்தக் கலவரங்கள் நிகழ்த்தப்பட்டன.

பின்னணி
-------

இலங்கை விடுதலை அடைந்த பின்னர், குறிப்பாக 1956 ஆம் ஆண்டில் சிங்களம் மட்டும் சட்டம் கொண்டு வரப்பட்டதை அடுத்து, இலங்கைத் தமிழர் பெரும்பான்மையாக வசிக்கும் வட, கிழக்கு மாகாணங்களில் தமிழர்கள் அதிக அதிகாரங்கள் கேட்டு போராட்டங்களை நடத்தினர். இலங்கைத் தமிழரசுக் கட்சி சமஷ்டி ஆட்சி முறையைக் கோரியது. சிங்கள, தமிழ்த் தலைவர்களுக்கிடையே சில உடன்பாடுகள் எட்டப்பட்டிருந்தாலும், அவை எப்போதும் நடைமுறைப்படுத்தப்படவில்லை. இதனால் பொறுமையிழந்த தமிழ்த் தலைவர்கள் தனிநாடு கேட்க ஆரம்பித்தார்கள். 1974 ஆம் ஆண்டில் முக்கியமான தமிழ் அரசியல் கட்சிகள் இணைந்து தமிழர் ஐக்கிய விடுதலை முன்னணி என்ற கூட்டமைப்பை உருவாக்கினர். 1976 ஆம் ஆண்டில் யாழ்ப்பாணத்தின் வட்டுக்கோட்டை நகரில் கூடிய தமிழ்த் தலைவர்கள் "தமிழ் ஈழம்" தனிநாட்டுக் கோரிக்கையை ஒருமனதாகக் கோரினர்.

1977 சூலை 21 இல் நடைபெற்ற நாடாளுமன்றத் தேர்தலில் வடக்கு மாகாணத்தில் அனைத்துத் தேர்தல் தொகுதிகளிலும் தமிழர் விடுதலைக் கூட்டணி உறுப்பினர்கள் வெற்றி பெற்று, நாடாளுமன்றத்தில் இரண்டாவது அதிகப்படியான உறுப்பினர்களைக் கொண்ட பெரிய கட்சியாக வந்தது.

இதேவேளையில், யாழ்ப்பாணப் பகுதியில் இலங்கைக் காவல்துறையினருக்கு எதிராக ஆங்காங்கே சில தாக்குதல்கள் சில ஆயுதக் குழுக்களினால் நடத்தப்பட்டு வந்தன.

மேற்கோள்கள்
-----------

1. ↑  "ORGANISED POGROM AGAINST TAMILS - 1977". TamilNation. 8 மே 2015 அன்று பார்க்கப்பட்டது.
2. ↑  "Behind the Anti-Tamil Terror: The National Question in Sri Lanka". Workers Vanguard(NY). 8 மே 2015 அன்று பார்க்கப்பட்டது.
3. ↑   *The Rajiv Gandhi Assassination*. Colombo: Vijitha Yapa Publications. 2004. பக். 165. பன்னாட்டுத் தரப்புத்தக எண்:978-81-909737-0-0.
4. ↑  Kearney, R.N. (1985). "Ethnic Conflict and the Tamil Separatist Movement in Sri Lanka". *Asian Survey* **25** (9): 898–917. doi:10.1525/as.1985.25.9.01p0303g. .
5. ↑  1977 General Election Results

வெளி இணைப்புகள்
---------------

* ஆவணி அமளி, சன்சோனி ஆணைக்குழு முன் தமிழ் அகதிகள் மறுவாழ்வுக் கழகம், தொகுப்பு: மறவன்புலவு க. சச்சிதானந்தன், மார்ச் 1, 1978
**இலங்கைத் தமிழ் வழக்குச் சொல்** என்பது, தமிழ் நாட்டில் வழக்கில் இல்லாத ஆனால் இலங்கைத் தமிழில் வழங்கும் சொற்களுள் ஒன்றைக் குறிக்கும். இத்தகைய சொற்கள், இலங்கையில் மட்டுமன்றி, இலங்கைத் தமிழர் புலம் பெயர்ந்து வாழும் கனடா, ஆசுத்திரேலியா போன்ற நாடுகளிலும் பல்வேறு ஐரோப்பிய நாடுகளிலும் கூட வழக்கில் உள்ளன. இலங்கையிலும், தமிழர் வாழும் எல்லாப் பகுதிகளிலும், ஒரே மாதிரியான தமிழ் வழக்கு இருப்பதாகக் கூற முடியாது. இலங்கைத் தமிழை யாழ்ப்பாணத் தமிழ், மட்டக்களப்புத் தமிழ், மலையகத் தமிழ் என்பது போல் பல வட்டார வழக்குகளாகப் பிரித்துப் பார்க்கும் வழக்கு உண்டு. இவ்வாறான வட்டார வழக்குகளுக்கு மட்டுமே உரிய பல்வேறு சிறப்புச் சொற்களும் உள்ளன. இச்சொற்கள் அவ்வப் பகுதி மக்களின் பேச்சு வழக்குகளிலும், நாட்டார் இலக்கிய வழக்குகளிலும் பயன்படுவதைக் காண முடியும்.

இலங்கைத் தமிழுக்கெனச் சிறப்பான வழக்குச் சொற்கள் இருப்பதற்குப் பல காரணங்கள் உள்ளன. முக்கியமாக நீண்டகாலம் தமிழ் நாட்டில் இருந்து கடலால் பிரிக்கப்பட்டிருப்பது. வேறுபட்ட வரலாற்றுச் சூழல்கள், வேறுபட்ட அரசியல் சூழல், வேறுபட்ட வெளிப் பண்பாட்டுத் தாக்கங்கள் போன்றவற்றைக் குறிப்பிடலாம்.

இவை தவிரத் தற்காலத்தில் கலைச்சொல் உருவாக்கத்திலும் இலங்கை, தமிழ்நாட்டு அறிஞரிடையே போதிய ஒருங்கிணைப்பு இன்மை காரணமாகக் கலைச்சொற்களிலும் இலங்கை வழக்கு, தமிழ்நாட்டு வழக்கு என்ற வேறுபாடுகள் இருப்பதையும் காணமுடியும்.

அகரமுதலிகளில் இலங்கை வழக்குச் சொற்கள்
-------------------------------------

சென்னைப் பல்கலைக்கழகத் தமிழ்ப் பேரகராதியும் (பேரகராதி), கிரியாவின் தற்காலத் தமிழ் அகராதியும் இலங்கை வழக்குச் சொற்களாகச் சில சொற்களை அடையாளப்படுத்திக் காட்டுகின்றன. பேரகராதி இச்சொற்களை யாழ்ப்பாண வழக்குச் சொற்கள் எனவே குறித்துள்ளது. பேரகராதியில், ஏறத்தாழ 2786 சொற்கள் யாழ்ப்பாண வழக்குச் சொற்களாகக் காட்டப்பட்டுள்ளன. கிரியாவின் தற்காலத் தமிழ் அகராதியில் 1700 வரையான சொற்களே இலங்கை வழக்குச் சொற்கள் எனக் காட்டப்படுகின்றன. பேரகராதி 1932க்கு முற்பட்ட காலத்து நிலைமைகளைத் தருகிறது. கிரியாவின் அகராதி 2008 ஆம் ஆண்டு நிலைமையைக் குறிக்கிறது. எனவே இந்த எண்ணிக்கை வேறுபாடு இடைப்பட்ட ஏறத்தாழ முக்கால் நூற்றாண்டுக் காலப்பகுதியில் ஏற்பட்ட வளர்ச்சியின் விளைவுகளைக் காட்டுவதாகக் கொள்ளலாம்.

குறிப்புகள்
-----------

1. ↑  சுசீந்திரராசா, சு. 2011, பக். 1.

உசாத்துணைகள்
------------

* சுசீந்திரராசா, சு. *தமிழியல்சார் சிந்தனைத் துளிகள் - 2*, சேமமடு பதிப்பகம், கொழும்பு, 2011.

இவற்றையும் பார்க்கவும்
----------------------

* யாழ்ப்பாணத்துப் பேச்சுத் தமிழ்

வெளியிணைப்புக்கள்
-----------------
புத்தரின் பல்வேறு அவதாரங்களின் அத்தியாயங்களை விவரிக்கும் ஜாதக கதைகளில் **சிபி ஜாதகாவும்** (*Sibi Jataka*) ஒன்றாகும். ஒவ்வொரு ஜாதகக் கதையும் பல்வேறு வடிவங்களில் தருமம் மற்றும் தியாகத்தின் பௌத்த கொள்கைகளை விளக்குகிறது. நற்பண்புகளைத் தொடர்ந்து கடைப்பிடிப்பதன் மூலம் ஒருவர் நிர்வாணம் அல்லது ஞான நிலையை அடைகிறார் என்பதை வலியுறுத்தும் இந்த கதைகள் புத்தரால் இந்தியாவில் தனது ஊழியத்தின் போது கூறப்பட்டதாகக் கூறுகிறது.

சிபி சக்கரவர்த்தி கதை
---------------------

 *சிபி சக்கரவர்த்தி,* காந்தாரம், கி.பி 2-3 ஆம் நூற்றாண்டு, பிரித்தானிய அருங்காட்சியகம் சிற்பம்
சிபி மன்னரின் கதையை அரவிந்த சர்மா பின்வரும் சொற்களில் விவரிக்கிறார்.

> "ஒரு நாள் சிபிச் சக்கரவர்த்தி அரசவையில் அமர்ந்திருந்தபோது, பருந்து ஒன்றால் துரத்தப்பட்ட குருவி ஒன்று, அவரது மடியில் தஞ்சம் புகுந்தது. பருந்து தனது வாழ்வாதாரமாக இருந்த குருவியை அரசனிடம் கோரியது. பருந்தின் உரிமையை ஏற்று, மன்னர் தனது குடிமக்களைப் பாதுகாக்கும் கடமையை நிறைவேற்றுவதற்காகத் தனது தொடையினை வெட்டி இறைச்சியாகப் பருந்திற்குக் கொடுத்தார்"
> 
>

மாறுபாடுகள்
-----------

சிபி ஜாதகத்தின் பல பதிப்புகள் உள்ளன. மேலே விவரிக்கப்பட்ட காட்சி ஒன்று மகாபாரதத்திலும் காணப்படுகிறது*.*. சிபி கதையின் மற்றொரு பதிப்பு பின்வருமாறு விவரிக்கப்பட்டுள்ளது:

> "இந்திரன், சிபி மன்னனிடம் பார்வையற்றவனாக வந்து, தன் பார்வையை ஓரளவுக்குத் திரும்பப் பெற அவனது ஒரு கண்ணை தானம் செய்யச் சொன்னான். சிபி, பார்வையற்றவரின் பார்வையை முழுமையாக மீட்டெடுக்கத் தனது இரண்டு கண்களையும் வழங்கினார். சிபி மன்னன் தன் இரு கண்களையும் தியாகம் செய்யத் தயாராக இருந்ததால், இந்திரன் தனது உண்மையான உருவத்தை வெளிப்படுத்தி அரசனுக்கு ஆசி வழங்கினான். சீன புத்த பாரம்பரியத்தில், இந்த இரண்டு கதைகளின் பதிப்புகள் இரண்டு வெவ்வேறு மன்னர்களை அடிப்படையாகக் கொண்டுள்ளன. கண்களைத் தியாகம் செய்யும் மன்னன் *குய்-மு வாங்* (மகிழ்ச்சியான கண்கள் கொண்ட அரசன்) என்று அழைக்கப்படுகிறான்.
> 
> 
> குகை ஓவியங்கள்
> --------------
> 
> 
> இந்தக் கதை பல பௌத்த குகை ஓவியங்களில் சித்தரிக்கப்பட்டுள்ளது. அஜந்தாவில் உள்ள குகை 17-ல் இதனைக் காணலாம். சக்கரவர்த்தி தனது சதையை வெட்டுவதில் ஈடுபட்டிருக்கும் போது, ஒருவன் சதைகளின் தொகுப்பை வைத்திருப்பதும் இந்த ஓவியத்தில் காட்டப்பட்டுள்ளது. மன்னரின் இந்த உன்னத செயலால் அரசவையினர் மற்றும் குடிமக்கள் மகிழ்ச்சி அடைவதையும் ஓவியம் காட்டுகிறது. மொகாவோ கற்குகைகளில் உள்ள ஓர் ஓவியம் (குகை 275) ஐந்து ஜாதகக் கதைகளை விளக்கும் தொகுப்பாக உள்ளது. இதில் சிபி புராணம் இரண்டாம் பதிப்பாக இந்த தொகுப்பில் சித்தரிக்கப்பட்டுள்ளது.
> 
> 
> சோழ வம்சத்துடனான தொடர்பு
> ------------------------
> 
> 
> பொது ஊழியில் 100 முதல் 1250 ஆண்டு வரை ஆண்ட சோழர்களின் தென்னிந்திய வம்சத்துடன் சிபி மன்னரின் கதை இணைக்கப்பட்டுள்ளது. பிற்கால சோழர்கள் சிபி வம்சத்திலிருந்து வந்ததாகக் கூறுகின்றனர்.[] *சிபியின்* தமிழ்ப் பெயர் செம்பியன் என்பதாகவும் இந்த பெயரில் பல சோழ மன்னர்கள் அழைக்கப்படுவதாகக் கருதப்படுகிறது.
> 
> 
> மேலும் பார்க்கவும்
> ------------------
> 
> 
> * சிபிச் சக்கரவர்த்தி
> 
> 
> மேற்கோள்கள்
> -----------
> 
> 
> 1. ↑  Sharma, Arvind (15 April 2014). "The rights in Hinduism". *www.opendemocracy.net*. openDemocracy'. 2017-03-17 அன்று மூலம் பரணிடப்பட்டது. 2017-03-16 அன்று பார்க்கப்பட்டது.
> 2. ↑  "Some Aspects of Jataka Paintings in Indian And Chinese (Central Asian) Art". *www.ibiblio.org*. 2021-10-24 அன்று பார்க்கப்பட்டது.
> 
> 
>  
> 
> 
>
**மணிமுத்தாறு அணை** என்பது தமிழ்நாட்டின், திருநெல்வேலி மாவட்டத்தில் மணி முத்தாற்றின் குறுக்கே கட்டப்பட்ட அணைகளுள் ஒன்று. இந்த ஆறு மேற்குத் தொடர்ச்சி மலையில் களக்காடு பகுதியில் செங்கல்தேரி அருகே பச்சையாற்றின் பிறப்பிடத்திலிருந்து தனியாகப் பிரிந்து மணிமுத்தாறு அருவியாக மணிமுத்தாறு அணைக்கட்டில் வந்து விழுகிறது. இந்த ஆறு கல்லிடைக்குறிச்சி மற்றும் அம்பாசமுத்திரம் அருகே தாமிரபரணி ஆற்றில் கலக்கிறது. மழைக்காலத்தில் பெருவெள்ளமாக இது பாய்கிறது.

இந்த நீர் மழைக்காலத்தில் தாமிர பரணியில் கலந்து வீணாகக் கடலில் கலப்பதைத் தடுக்க அப்போதைய தமிழக முதல்வர் காமராசரால் கொண்டு வரப்பட்ட அணைத் திட்டம் இது, சிங்கம்பட்டி அருகே 1958 ஆம் ஆண்டு அமைக்கப்பட்டது இந்த அணை. இந்த அணையில் 118 அடிவரை நீரைத் தேக்கலாம். அணையில் 5,511 மில்லியன் கனஅடி கொள்ளளவுடையதாகும். அணையின் மொத்த நீளம் 3 கி.மீ.

அணையில் தேக்கப்படும் நீரின் மூலம் திருநெல்வேலி மாவட்டத்தில் தெற்கு வீரவநல்லூர், கரிசல்பட்டி மற்றும் பச்சையாறு பாசனம் பெறாத நாங்குநேரி தாலுகாவின் வடக்குப் பகுதிகள், திசையன்விளை ஆகிய பகுதிகளில் சுமார் 65,000 ஏக்கர் நிலங்கள் பாசன வசதி பெறுகின்றன.மேலும் பெருங்கால் பாசனம் மூலம் சுமார் 2600 ஏக்கர் நிலம் பாசன வசதி பெறுகின்றன. அவை வைராவிகுளம் ஜமீன் சிங்கம்பட்டி அயன் சிங்கம்பட்டி தெற்கு பாப்பான்குளம் பொட்டல் மூலச்சி ஆகும். அணை கட்டும் முன்பு அப்பகுதியில் உள்ள விவசாயிகள் தங்கள் நிலங்களை அரசிற்கு நன்கொடையாகவும் கொடுத்தனர். இந்தபெருங்கால் பாசன கால்வாய் மணிமுத்தாறு அணையின் நீர்பிடிப்பு பகுதியில் உட்பகுதியிலிருந்து ஆரம்பமாகிறது.ஜூன் 1ஆம் தேதி கார் சாகுபடி செய்ய தண்ணீர் திறக்கப்படும். தவிர மேற்கண்ட பகுதிகளுக்குக் குடிநீர் ஆதாரமாக இந்த அணை உள்ளது. மணி முத்தாறு அணைக்கட்டு மற்றும் அருவி ஆகியவை சிறந்த சுற்றுலாத் தலமாக விளங்குகின்றன.

மேற்கோள்கள்
-----------

1. ↑  அ.அருள்தாசன் (20015 ஆகத்து 19). "பாபநாசம், மணிமுத்தாறு, சேர்வலாறு: படியளக்கும் அணைகள் பாதுகாக்கப்படுமா?". *செய்திக் கட்டுரை*. தி இந்து. 25 நவம்பர் 2016 அன்று பார்க்கப்பட்டது. Check date values in: `|date=` (உதவி)
**என். மத்ருபூதம்** (N. Mathrubootham )(2 ஜூலை 1944 - 18 நவம்பர் 2004) என்பவர் இந்திய மனநல மருத்துவர், எழுத்தாளர், திரைப்பட நடிகர் மற்றும் இயக்குநர் ஆவார். இவர் பாலியல் கல்வி தொடர்பான விழிப்புணர்வு ஏற்படுத்தியதன் மூலம் நன்கு அறியப்பட்டவர். இவர் சில தமிழ்ப் படங்களிலும் நகைச்சுவை நடிகராக நடித்துள்ளார்.

ஆரம்ப கால வாழ்க்கை
------------------

மாத்ரூபூதம் 1944ஆம் ஆண்டு ஜூலை 2ஆம் நாளன்று திருச்சிராப்பள்ளியில் ஐயர் குடும்பம் ஒன்றில் பிறந்தார். ஆரம்பக் கல்வியினை திருச்சிராப்பள்ளியில் கற்ற இவர் 1966ல் சென்னையில் உள்ள இசுடான்லி மருத்துவக் கல்லூரியில் மருத்துவ பட்டம் பெற்றார். மாத்ரூபூதம் தனது ஆசிரியர்களின் வழியில் மனநல மருத்துவத்தில் முனைவர் பட்டம் பெற்றார். முனைவர் பட்டம் பெற்றதும், சென்னையின் மனநல நிறுவனத்தில் விரிவுரையாளராகச் சேர்ந்தார்.

தொழில்
------

மனநல நிறுவனத்தில் விரிவுரையாளராகச் சேர்ந்த மாத்ருபூதம் மனநல மருத்துவ பேராசிரியராகப் பதவி உயர்வு பெற்றார். மேலும் கீழ்பாக்கத்தில் உள்ள மருத்துவக் கல்லூரியில் மனநல பேராசிரியராகவும் பணியாற்றினார். மாத்ருபூதத்திற்கு இந்திய மனநல மருத்துவர்கள் சங்கம் மருத்துவர் மர்பாதியா விருதையும், மது போதைப்பொருள் குறித்த ஆராய்ச்சிக்காகவும், அவரது பன்மொழி பாலியல் கல்வித் திரைப்படமான "*புதிரா புனிதமா* "க்காக உயரிய விருதையும் வழங்கியது.

இறப்பு
------

இவரது பிற்கால வாழ்க்கையில், கீல்வாதம் மற்றும் சிறுநீரக நோய்களால் பாதிக்கப்பட்டு இதயத் தடுப்பு காரணமாக நவம்பர் 18, 2004 அன்று காலமானார்.

திரைப்படவியல்
-------------

நகைச்சுவை நடிகர் விவேக் உடன் சில தமிழ்ப் படங்களில் நகைச்சுவை நடிகராகச் சிறிய வேடங்களில் மாத்ருபூதம் நடித்துள்ளார்.

| ஆண்டு | படம் | பங்கு |
| --- | --- | --- |
| 1999 | *வாலி* | டாக்டர் |
| 2000 | *கண்டுகொண்டைன் கண்டுகொண்டைன்* | மனோகரின் தந்தை |
| 2001 | *பெண்ணின் மனதை தொட்டு* | பேராசிரியர். தாசு அல்லது லார்ட் லபக்குதாசு |
| *ஷாஜகான்* | பேராசிரியர். தாசு |
| 2003 | *விசில்* | டாக்டராக கேமியோ பங்கு |
| 2007 | *துள்ளல்* | தாசு/ கிரி/ சந்த்/ பிள்ளை/3 |

குறிப்புகள்
-----------

1. 1 2 3  "Mathrubootham dead". *தி இந்து*. 19 November 2004. Archived from the original on 21 நவம்பர் 2004. .
2. 1 2  T. Saravanan (29 December 2003). "Laugh your blues away". *The Hindu*. Archived from the original on 30 மே 2004. .
மீனின் செவுள்பகுதி மீனின் பிரித்தெடுத்தச் செவுள்பெரிதாக்கப்பட்ட செவுளின் பகுதி
**செவுள்** *(gill)* (இலங்கை வழக்கு: **பூ**) என்பது மீன்கள், இருவாழ்விகள் ஆகியவற்றின் சுவாச உறுப்புகள். இவை நீரில் மூச்சு விட உதவுகின்றன. துறவி நண்டுகளின் செவுள் காற்று ஈரப்பதமாய் இருக்குமாயின் நிலத்திலும் சுவாச உறுப்பாய்ச் செயல்படும். விலங்கால் உறிஞ்சப்பட்ட ஆக்சிசன் கரைந்துள்ள நீ்ர் செவுள்களில் உள்ள இறகு போன்ற பாகங்களின் குறுக்கே போகும் போது ஆக்சிஜன் விலங்கின் குருதியால் உறிஞ்சப்படுகிறது; நீர் வெளியேற்றப்படுகிறது. மீன்கள் மற்றும் தவளைகளின் செவுள்கள் அவற்றின் தலை ஓரத்தில் கட்புலனாகாது மறைந்திருக்கும். நீரில் இருந்து மீனை வெளியில் எடுக்கும் போது, நீரின் அடர்த்தியானது, இச்செவுள்களை ஒன்றன் மீது ஒன்று சரிவதையும், ஒன்றன் மேல் ஒன்று ஒட்டிக் கொள்வதையும் தடுக்கும் காரணியாக உள்ளது.

* ஈரப்பதத்திலும் செயல்படும், மாறுபட்ட செவுள் - கரீபியன் நண்டுஈரப்பதத்திலும் செயல்படும், மாறுபட்ட செவுள் - கரீபியன் நண்டு
* வெளிப்புறச் செவுள் - Pleurobranchaea meckeliiவெளிப்புறச் செவுள் - *Pleurobranchaea meckelii*
* இருவாழ்வியான நியூட்டின், லார்வா நிலையில் காணப்படும், வெளிப்புறச் செவுள்இருவாழ்வியான நியூட்டின், லார்வா நிலையில் காணப்படும், வெளிப்புறச் செவுள்
* செவுள் அற்ற கடல்மீன்செவுள் அற்ற கடல்மீன்
* வளராசெவுள் உள்ள மீன்வளராசெவுள் உள்ள மீன்

மேற்கோள்கள்
-----------

1. ↑  M. b. v. Roberts, Michael Reiss, Grace Monger (2000). *Advanced Biology*. London, UK: Nelson. பக். 164–165.

விக்கிமீடியா பொதுவகத்தில்,  
 ***செவுள்***   
என்பதின் ஊடகங்கள் உள்ளன.
|  |
| --- |
|  |
| **தமிழ்** |
| கொடுந்தமிழ் |
| செந்தமிழ் |
| தனித்தமிழ் |
| நற்றமிழ் |
| முத்தமிழ் |
| **துறை வாரியாகத் தமிழ்** |
| அறிவியல் தமிழ் |
| ஆட்சித் தமிழ் |
| இசைத்தமிழ் |
| இயற்றமிழ்/இயல்தமிழ் |
| சட்டத் தமிழ் |
| செம்மொழித் தமிழ் |
| தமிழிசை |
| நாடகத் தமிழ் |
| மருத்துவத் தமிழ் |
| மீனவர் தமிழ் |
| முசுலிம் தமிழ் |
| பிராமணத் தமிழ் |
| **வட்டார வழக்குகள்** |
| திருநெல்வேலித் தமிழ் |
| அரிசனப் பேச்சுத் தமிழ் |
| குமரி மாவட்டத் தமிழ் |
| கொங்குத் தமிழ் |
| செட்டிநாட்டுத் தமிழ் |
| சென்னைத் தமிழ் |
| மட்டக்களப்புப் பேச்சுத் தமிழ் |
| நாஞ்சில் தமிழ் |
| மணிப்பிரவாளம் |
| மலேசியத் தமிழ் |
| யாழ்ப்பாணத்துப் பேச்சுத் தமிழ் |
| சுனூன் தமிழ் |
| பெங்களூர் தமிழ் |
| தொகு |

இயன்றவரை நல்ல தமிழ்ச் சொற்களைப் பயன்படுத்தி, நடைமுறை வழக்கங்களையும் உள்வாங்கி, வெளிப்படுத்தி எளிமையாக எழுதப்படும் பேசப்படும் தமிழ்மொழியை **நற்றமிழ்** அல்லது **நல்லதமிழ்** எனலாம்.[] நல்லதமிழும் தனித்தமிழ் போன்று இயன்றவரை தமிழ் வேர்ச்சொற்களில் இருந்து ஆக்கப்படும் சொற்களே தமிழ்மொழிக்கு வளம் சேர்க்கும் என்ற கருத்துடையது.[] ஆனால், சில குறிப்பிடத்தக்க விதிவிலக்குகளைக் கொண்டது.[*தெளிவுபடுத்துக*] அனைத்துலக அறிவியல் சொற்கள் (எ.கா உயிரினங்களை வகைப்படுத்தலுக்குப் பயன்படும் சொற்கள்), அனைத்துலகக் கணித இலக்கங்கள், ஆங்கில மாதங்கள் போன்ற பரவலான பயன்பாட்டில் இருக்கும் வழக்கங்களை ஏற்றுக்கொள்கின்றது. தனித்தமிழ் இலக்கை நோக்கியும், களங்கப்பட்ட தமிழைத் தவிர்த்தும் எடுக்கப்படும் ஒர் இடைப்பட்ட நிலையே நல்லதமிழ் எனலாம்.[]
**கவைமகன்** சங்ககாலப் புலவர்களில் ஒருவர். பாடலால் பெயர் பெற்ற புலவர்களில் இவரும் ஒருவர். இவர் தமது இயற்பெயரைப் பதிவு செய்யாமையான் இப்பாடலின் ஆற்றல் மிக்க தொடராகிய கவைமகன் என்ற தொடராலேயே இப்புலவர் அழைக்கப்படுகிறார். இவரது பாடல் ஒன்றே ஒன்று உள்ளது. அது குறுந்தொகை பாடல் எண் 324 ஆகும்.

பாடல்
-----

'கொடுந்தாள் முதலைக் கொல்வல் ஏற்றை  

வழி வழக்கு அறுக்கும் கானல் அம் பெருந்துறை  

இன மீன் இருங்கழி நீந்தி நீ நின்  

நலன் உடைமையின் வருதி இவள் தன்  

மடன் உடைமையின் உவக்கும் யான் அது  

கவைமகன் நஞ்சு உண்டாஅங்கு  

அஞ்சுவல் பெரும என் நெஞ்சத்தானே'

### பாடல் தரும் செய்தி

* கவைமகன் = ஒரு நேரம் உள்ள புத்தி, மறு நேரம் இல்லாமல் நெஞ்சம் கவைக்கோல்(கவட்டைக் குச்சி) போல் பிளவு பட்டிருக்கும் பித்துப் பிடித்தவன்.

முதலை மேயும் வழியில் யாரும் செல்லமாட்டார்கள். நீயோ (ஆண் முதலை போல்) அந்த வழியில் வருகிறாய். அது உன் நல்ல காலம். அந்த எண்ணம் ஒருபக்கம். இவளோ விளைவை எண்ணிப் பார்க்காமல் உன்னோடு கூடி மகிழ்கிறாள். அது அவளது மடமை. இது மற்றொரு பக்கம். இரு வேறு நினைவுகளோடு நான் பித்துப் பிடித்தவள் போல இருக்கிறேன். இந்த நிலையில் நான் இவளை உனக்குத் தந்தால் அது பித்தன் நஞ்சை உண்பது போல் ஆகும் - இவ்வாறு தோழி தலைவனிடம் சொல்லி தலைவியைத் திருமணம் செய்துகொள்ளுமாறு வற்புறுத்துகிறாள்.

மேற்கோள்கள்
-----------

கவைமகன்
அயோவாவின் புனித ரபேல், மறைமாவட்ட முதன்மைப்பேராலயத்தின் நற்கருணை பேழை
**நற்கருணை பேழை** அல்லது **நற்கருணை பாதுகாத்து வைக்கப்பட்டுள்ள திருப்பேழை** (ஆங்கில மொழி: *Tabernacle*) என்பது கிறித்தவத்தில் திருப்பலி முடிந்த பின்பு மீதமுள்ள நற்கருணையினை பாதுகாத்து வைக்கும் இடமாகும். இவ்வழக்கம் கத்தோலிக்க திருச்சபை, கிழக்கு மரபுவழி திருச்சபை மற்றும் சில ஆங்கிலிக்கம் மற்றும் லூதரனிய சபைகள் சிலவற்றிலும் உள்ளது. இப்பேழையானது வழக்கமாக அசைக்க முடியாததாகவும், உறுதியானதாகவும், ஒளி ஊடுருவாத பொருளால் (பொதுவாக உலோகம், கல் அல்லது மரம்) செய்யப்பட்டதாகவும் இருக்கும். இறைநிந்தனை தவிர்க்கப்படும் வண்ணம் இது பூட்டிவைக்கப்பட்டிருக்கும்.

நோயுற்றோருக்கும் இறக்கும் ஆபதில் இருப்போருக்கும் நற்கருணையினை எடுத்து செல்ல ஒரு பேழையில் அதனை பாதுகாகும் வழக்கம் கிறுத்தவத்தின் துவக்க காலம் முதலே இருந்து வந்தது. குறிப்பாக மேற்கத்திய கிறித்தவத்தில் நற்கருணை பேழையே தியானம் மற்றும் இறைவேண்டலின் மையமாக இருகின்றது.

ஒவ்வொரு ஆண்டும் பெரிய வியாழனன்று திருப்பலி தொடங்கும் முன் நற்கருணைப் பேழை வெறுமையாக்கப்படும். புனித சனியின் நள்ளிரவுத்திருப்பலியின் போதே அதில் மீண்டும் நற்கருணை வைக்கப்படும் என்பது குறிக்கத்தக்கது.

இயேசுவை தன்னுள் தாங்கியதால் தூய கன்னி மரியாவை *நற்கருணை பேழை* என உருவகமாக அழைக்கும் வழக்கம் கத்தோலிக்க திருச்சபை மற்றும் மரபுவழி சபைகளில் உண்டு.

பெயர் காரணம்
------------

கூடாரம் போன்ற அமைப்பில் உள்ள பிரான்சின் அல்சேசு நகரில் உள்ள புனித மார்டின் கோவிலின் நற்கருணை பேழை
தமிழில் *பேழை* என்று இது அழைக்கப்படாலும் இது பெரும்பான்மையான மொழிகளில் *கூடாரம்* என்னும் பொருள்படும் வகையிலேயே அழைக்கப்படுகின்றது. ஆங்கிலத்தில் TABERNACLE எனப்படுகிறது (இலத்தீன் மொழியிலிருந்து பிறந்த இச்சொல்லுக்கு கூடாரம் என்று பொருள்). பழங்காலத்தில் நற்கருணை பேழைகள் சிறிய கூடாரம் போன்றே வடிவமைக்கப்பட்டன. பழைய ஏற்பாட்டில் கடவுளின் கூடாரத்தை நினைவுறுத்துவதவும், புதிய ஏற்பாட்டில் 'வார்த்தை மனு உருவானார். நம்மிடையே குடிகொண்டார்' (யோவா 1:14) என்னும் விவிலிய வாக்கை நினைவுறுத்தவும் இவ்வழக்கம் எழுந்ததாக நம்பப்படுகின்றது. இதனாலேயே இன்றளவும் நற்கருணை பேழையினை துனியால் மூடிவைக்கும் வழக்கம் இருக்கின்றது.

கத்தோலிக்க சட்டங்கள் மற்றும் வழக்கங்கள்
---------------------------------------

மரத்தாலான நற்கருணை பேழை
ஒரு கத்தோலிக்க ஆலயத்தின் மையமும் காரணமுமாக இருப்பது நற்கருணை பேழையாம். திருச்சபைச் சட்டதின்படி நற்கருணை பேழையினை வழக்கமாக ஓர் ஆலயம் அல்லது செபக்கூடத்தில் மட்டும் பாதுகாத்து வைக்கவேண்டும். நற்கருணை பாதுகாத்துவைக்கப்பட்டுள்ள பேழையினை தெளிவாகத் தெரிகின்ற, அழகுடன் அணிசெய்யப்பட்டுள்ள, இறைவேண்டல் செய்வதற்குப் பொருத்தமான ஒரு பகுதியில் வைக்கப்படவேண்டும். ஆலயம் அல்லது செபக்கூடத்தின் பொறுப்பைக் கொண்டவர் நற்கருணை பாதுகாத்து வைக்கப்பட்டுள்ள திருப்பேழையின் திறவுகோல் மிகுந்த கவனமுடன் பாதுகாக்கப்படுவதைக் கவனித்துக்கொள்ளவேண்டும்.

நற்கருணை பாதுகாத்து வைக்கப்பட்டுள்ள பேழைக்குமுன் கிறிஸ்துவின் உடனிருப்பைக் குறித்துக்காட்டவும் மகிமைப்படுத்தவும் ஒரு சிறப்பு விளக்கு எப்பொழுதும் எரியவேண்டும்.

நற்கருணை, திருப்பேழைக்கு உள்ளே இருந்தால் அதனை கடந்து செல்லும் போது ஒரு முழங்கால் மண்டியிடுவதும் பேழைக்கு வெளியே இருந்தால் இரு முழங்கால்களும் மண்டி இடுவதும் பல நூற்றாண்டுகளாக திருச்சபையில் இருக்கும் ஒழுங்கு ஆகும்.

படக்காட்சியகம்
--------------

* 
* 
* 
* 
* 
* 
* 
* 
* 
*

மேற்கோள்கள்
-----------

1. ↑  திருச்சபைச் சட்டம் 938
2. ↑  திருச்சபைச் சட்டம் 940

விக்கிமீடியா பொதுவகத்தில்,  
 ***நற்கருணை பேழைகள்***   
என்பதின் ஊடகங்கள் உள்ளன.
**மேட்டூர் அணை மீனாட்சி சொக்கநாதர் கோயில்** தமிழ்நாட்டில் சேலம் மாவட்டம், மேட்டூர் அணை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் ஞான தண்டயுதபாணி சுவாமி சன்னதியும், மீனாட்சி சொக்கநாதர் சுவாமி, மீனாட்சி அம்பாள், விநாயகர், துர்க்கை, நவகிரகம், பைரவர், சண்டிகேசுவரர், நால்வர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி இரண்டு காலப் பூசைகள் நடக்கின்றன. [[தை மாதம்]] 6வது நாள் தைப்பூசத்திருவிழா முக்கிய திருவிழாவாக நடைபெறுகிறது. மாசி மாதம் 1 நாள் சிவன்ராத்திரி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
| * பா
* உ
* தொ
இத்தாலியப் போர்த்தொடர் |
| --- |
| சிசிலியப் படையெடுப்பு – *பார்கிளே* – *மின்சுமீட்* – டுரோய்னா சண்டை – இத்தாலியப் படையெடுப்பு – பேடவுன் – *ஸ்லாப்ஸ்டிக்*  – *ஆக்சே* – இத்தாலியுடனான போர் நிறுத்தம் – நாபொலியின் நான்கு நாட்கள் – வல்ட்டூர்னோ கோடு – பார்பரா கோடு – பாரி வான் தாக்குதல் – பெர்னார்ட் கோடு – இட்லர் கோடு –குளிர்காலக் கோடு – மோரோ ஆறு போர்த்தொடர் – மோண்டி கசீனோ சண்டை – சீசர் கோடு – ரோம மாற்றுக் கோடு – ஷிங்கிள் நடவடிக்கை – டிராசிமீன் கோடு – அன்கோனா சண்டை – காத்திக் கோடு – 1945 வசந்தகாலத் தாக்குதல் |

ரோம் நகருக்குத் தெற்கே ஜெர்மானிய அரண்கோடுகள்
**குளிர்காலக் கோடு** (*Winter Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு. இது **குசுத்தாவ் கோடு** (*Gustav line*) என்றும் அழைக்கப்பட்டது.

செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் மிகவும் பலமானது "குளிர்காலக் கோடு". இதன் முன்னால் (தெற்கில்) கூடுதல் பாதுகாவலுக்காக பெர்னார்ட் கோடும் பின்னால் (வடக்கில்) பின்வாங்கும் படைகளின் பாதுகாப்புக்காக இட்லர் கோடும் அமைக்கப்பட்டிருந்தன. குளிர்காலக் கோட்டின் முதன்மை அரண்நிலைகள் இத்தாலியின் மேற்குக் கடற்கரையில் கரிகிலியானோ ஆறு திரேனியக் கடலில் சேரும் இடத்திலிருந்து கிழக்குக் கடற்கரையில் சாங்க்ரோ ஆறு ஏட்ரியாட்டிக் கடலில் இணையும் இடம் வரை நீண்டிருந்தது. இக்கோட்டின் மையப் பகுதி, வட-தெற்காக ரோம் நகருக்குச் செல்லும் 6வது நெடுஞ்சாலையை ஒட்டி கசீனோ நகரைச் சுற்றியிருந்த குன்றுகளை அடிப்படையாகக் கொண்டு அமைக்கப்பட்டிருந்தது. கசீனோ நகர் அமைந்திருந்த லிரி பள்ளத்தாக்கு வழியாகவே ரோம் நகருக்கு செல்ல இயலுமென்பதால், இவ்விடத்தில் குளிர்காலக் கோட்டின் அரண்நிலைகள் வெகுவாக பலப்படுத்தப்பட்டிருந்தன. துப்பாக்கி குழிகள், கான்கிரீட் பதுங்கு நிலைகள், எந்திரத் துப்பாக்கி நிலைகள், கொத்தளங்கள் போன்றவை இக்கோட்டில் மிகுதியாக அமைக்கப்பட்டிருந்தன. இப்பகுதியின் புவியியல் அமைப்பும் பாதுகாவல் படையினருக்கு சாதகாக அமைந்திருந்தது. 

குளிர்காலக் கோட்டினை ஊடுருவ நேச நாட்டுப் படைகள் நவம்பர் 1943 முதல் மே 1944 இறுதி வரை கடுமையாகப் போராட வேண்டியிருந்தது. லா டிஃபென்சா குன்று சண்டை, மோரோ ஆறு போர்த்தொடர், சான் பியேத்ரோ இன்ஃபைன் சண்டை, ஒர்ட்டோனா சண்டை, அன்சியோ சண்டை, சிசுட்டேர்னா சண்டை, மோண்டே கசீனோ சண்டை ஆகிய மோதல்கள் இக்காலகட்டத்தில் குளிர்காலக் கோட்டினை உடைக்க நிகழ்ந்தன. மே 1944 இறுதியில் ஜெர்மானியப் படைகள் முறியடிக்கபப்ட்டு பின்வாங்கின.
**கஸ்தூரி ராஜா** ஓர் இந்தியத் திரைப்பட இயக்குநர், தயாரிப்பாளர் , மற்றும் இசையமைப்பாளர் ஆவார். மதுரை மாவட்டத்தைச் சேர்ந்தவராவார். செல்வராகவன், நடிகர் தனுஷ் ஆகியோர் இவரது மகன்களாவர். இவரது திரைப்படங்கள் பெரும்பாலும் கிராமக்கதையை பின்னணியாகக் கொண்டு அல்லது இளைஞர்களின் தடுமாற்றங்களைப் பற்றியே அமைந்துள்ளன.

வாழ்க்கைக் குறிப்பு
-------------------

தேனி மாவட்டத்தில் மல்லிகாபுரம் என்ற குக்கிராமத்தில் ராமசாமி நாயுடுவிற்கும் ரங்கம்மாவுக்கும் மகனாக பிறந்தவர். இவர் கே.எஸ். கோபாலகிருஷ்ணன், விசு ஆகிய இயக்குநர்களிடம் உதவி இயக்குநராக இருந்து ராஜ்கிரண் மூலம் என் ராசாவின் மனசிலே படத்தில் இயக்குநராகியவர். இவர் தொடர்ந்து ஆத்தா உன் கோவிலிலே, நாட்டுப்புறப்பாட்டு, வீரத்தாலாட்டு, எட்டுப்பட்டி ராசா, வீரம் விளைஞ்ச மண்ணு, என் ஆசை ராசாவே உட்பட நிறைய படங்களை இயக்கியவர். இவரின் படங்கள் பெரும்பாலும் மண் மணம் வீசும் படங்களாக இருக்கும். இயக்குநர் செல்வராகவன், நடிகர் தனுஷ் ஆகியோர் இவரின் மகன்கள் ஆவர்.

அரசியல்
-------

2015 ஆம் ஆண்டு அமீத்ஷா முன்னிலையில் பாஜகவில் இணைந்தார்
.இவர் தற்போது தமிழக பாஜக மாநில செயற்குழு உறுப்பினர்களாக உள்ளார்.

மேற்கோள்கள்
-----------

1. 1 2   *கஸ்தூரி ராஜா*.. "அப்பா பெயர் ராம்சாமி நாயுடு".
2. ↑   *தமிழிசை சவுந்தரராஜன் வீரத் தமிழச்சி - தனுஷ் தந்தை புகழாரம்!*. நியூஸ் 18. 16 அக்டோபர் 2019.  .
3. ↑
4. ↑   *Dhanush's father, Kastoori Raja joins BJP*. sify. 07 March2015.  .
5. ↑   *Dhanush's father appointed executive member of TN BJP*. thandoratimes. Jul 15, 2020.  . 
[*தொடர்பிழந்த இணைப்பு*]

வெளியிணைப்புகள்
---------------

* ஐ.எம்.டி.பி இணையத்தளத்தில் Kasthuri Raja

| Persondata |
| --- |
| Name | Raja, Kasthuri |
| Alternative names |  |
| Short description | Indian actor |
| Date of birth | Augest 7 1953 |
| Place of birth | Indian Telungu |
| Date of death |  |
| Place of death | chennai |
**நறுவி மருத்துவமனை** என்பது தமிழ்நாட்டின் வேலூரில் செயல்படும் ஒரு பல்நோக்கு மருத்துவமனை ஆகும்.

விரிவான தகவல்
-------------

ஹென்றி ஃபோர்ட் 1915 ஆம் ஆண்டு அமெரிக்காவில் துவக்கிய ஹென்றி போர்டு மருத்துவ தொழில்நுட்ப நிறுவனத்ததின் கூட்டு முயற்சியுடன் வேலூர் நறுவி மருத்துவமனை துவக்கப்பட்டது. இந்த மருத்துவமனை 14 தளங்களுடன், ஐந்து இலட்சம் சதுர அடி பரப்பளவில் அமைந்துள்ளது. இது 500 படுக்கைகளை வசதி கொண்டுள்ளது. இங்கு 150 மருத்துவர்கள், அறுவை சிகிச்சை நிபுனர்கள், ஏறக்குறைய 300 செவிலியர்கள், பல துணை மருத்துவப் பணியாளர்கள் என மொத்தம் சுமார் 1000 பேர் பணிபுரிகின்றனர்.

சிறப்பு மருத்தவங்கள்
--------------------

மகப்பேறியல் மற்றும் பெண்ணோயியல் மருத்துவம், உட்சுரப்பியலுக்கான மருத்துவம், குழந்தைகளுக்கான தீவிர மருத்துவம், எலும்பு நோயியல் மற்றும் அறுவை சிகிச்சை, நரம்பியல் நோய் மற்றும் அறுவை சிகிச்சை, நுரையீரல் நோய் மற்றும் இடையீட்டு நுரையீரலியல், கல்லீரல் நோய், கல்லீரல் அறுவை சிகிச்சை, கல்லீரல் மாற்று அறுவை சிகிச்சை, ஒட்டுறுப்பு அறுவை மருத்துவம், சிறுநீரகவியல் மருத்துவம் சிறுநீரக மாற்று அறுவை சிகிச்சை, இரையகக் குடலியவியல் நோய்கள் மற்றும் அறுவை சிகிச்சை, ஊடுகதிரியல், மூட்டு வலி சிகிச்சை, பல் மருத்துவம், தோல் மருத்துவம், கண் மருதுவம், மாற்று மருத்துவம், முதியோர் சிறப்பு சிகிச்சை போன்ற சிறப்பு மருத்துவ வசதிகள் இங்கு உள்ளன. 24 மணிநேர விபத்து மற்றும் அவசர சிகிச்சை, நெஞ்சுவலி, பக்கவாதம் உள்ளிடவைகளுக்கான அவசர சிகிச்சை போன்ற வசதிகள் இங்கு உள்ளன. 

எம்.ஆர்.ஐ ஸ்கேன், சி.டி. ஸ்கேன், உள்நோக்கியியல் பிரிவு, ரோபட் மூலமாக மூளை அறிவை சிகிச்சை, வலிப்பு நோயின் தன்மையைக் கண்காணித்து சிகிச்சை அளிக்கும் வசதி, எலும்பு ஸ்திரத் தன்மையை சோதிக்கும் டெக்சா ஸ்கேன் வசதி, மார்பக புற்றுநோயைக் கண்டறியும் மோனோகிராம் கருவி பரிசோதனை வசதிகள் உள்ளன.

மேற்கோள்கள்
-----------

1. ↑  "வேலூரில் அதி நவீன வசதிகளுடன் 'நறுவீ' மருத்துவமனை திறப்பு: காணொலி மூலம் முதல்வர் திறந்து வைத்தார்". *Hindu Tamil Thisai*. 2021-02-06. 2023-05-22 அன்று பார்க்கப்பட்டது.
2. ↑  "நறுவீ மருத்துவமனையில் இருவருக்கு கல்லீரல் மாற்று அறுவை சிகிச்சை". *Dinamani*. 2023-05-22 அன்று பார்க்கப்பட்டது.
Cold trap immersed in cold medium in வெப்பக்குடுவை. Some workers prefer the opposite arrangement, where vapors flow down the wall of the trap, and are sucked up the inner tube; this reduces blockage.
வெற்றிடப் பயன்பாடுகளில், **குளிர்விப்புக் குழாய்** (*cold trap*) என்பது நிலைவாயுக்கள் தவிர மற்ற அனைத்து ஆவிகளையும் திரவம் அல்லது திண்மமாக உறையவைக்கும் ஒரு கருவி ஆகும். பரிசோதனைகளின் இடையில் உருவாகும் ஆவி வெற்றிடக் குழாயில் புகுந்து அங்கு உறைந்து பரிசோதனையை மாசுபடுத்துதலைத் தடுப்பதே குளிர்விப்புக் குழாயின் மிகப்பொதுவான நோக்கமாகும். குறிப்பாக அதிக அளவிலான திரவங்களை நீக்குவதற்கு அதிக குளிர்விப்புக் குழாய்கள் அவசியமாகிறது.

மேற்கோள்கள்
-----------

1. ↑  Errington, R. M. (1997) (கூகுள் புத்தகங்கள்). *Advanced practical inorganic and metalorganic chemistry*. London: Blackie Academic & Professional. பக். 51. பன்னாட்டுத் தரப்புத்தக எண்:0-7514-0225-7. .
2. ↑  Laurence M. Harwood, Christopher J. Moody (13 Jun 1989). *Experimental organic chemistry: Principles and Practice* (Illustrated edition ). WileyBlackwell. பக். 41–42. பன்னாட்டுத் தரப்புத்தக எண்:0-632-02017-2. .
**நலம் தரும் ஜாதிக்காய்**

  

முகத்தை அழகாக்கும்: ஜாதிக்காயை சந்தனத்துடன் அரைத்து பருக்கள் மீதும், முகத்தில் உள்ள கரும் தழும்புகள் மீதும் பூசிவந்தால் அது நாளடைவில் மறையும்; முகம் பொலிவடையும் என்று கூறுகிறது சித்த மருத்துவம். ஜாதிக்காயினை அரைத்து தயாரித்த பசை தேமல், படை போன்ற தோல் வியாதிகளில் பயன்படுத்தப்படுகிறது. அம்மை கொப்புளங்கள் சரியாகும்: அம்மை நோயின் போது ஜாதிக்காய், சீரகம், சுக்கு போன்றவற்றை போடி செய்து உணவிற்கு முன் சிறிது எடுத்துக் கொண்டு வந்தால் அம்மைக் கொப்புளங்கள் தணியும் என்று சித்த மருத்துவம் கூறுகிறது. ஜாதிக்காய் அதிகம் சாப்பிட்டால் மலச்சிக்கல் உண்டாகும் என்பதையும் கருத்தில்கொள்ள வேண்டும். தசைப்பிடிப்பை நீக்கும்: ஜாதிக்காயின் விதை வாந்தியை தடுக்கக் கூடியது. ஜீரணத்தை தூண்டவல்லது. தசை வலியினைப் போக்குகிறது. விதையில் இருந்து எடுக்கப்படும் எண்ணெய் மூட்டுவலி பக்கவாதம் ஆகியவற்றிற்கு பயன்படுகிறது. காலரா நோயின் பொழுது ஏற்படும் தசைப்பிடிப்பு வலியினை போக்க மேல் பூச்சாக உதவுகிறது. இதனுடைய வடிநீர் காலரா நோயாளிகளின் தண்ணீர் தாகத்தினைச் சரிப்படுத்தும். ஜாதிக்காய்த் தூளை சிறிது நீரில் போட்டு ஊற வைத்து குடித்து வந்தால் நா வறட்சி சரியாகும். ஜாதிக்காயின் விதைகளின் மேல் சூழ்ந்துள்ள சிவப்பு நிற திசு ஜாதிபத்ரி எனப்படுகிறது. ஜாதிக்காய் மற்றும் ஜாதிபத்ரி வயிற்றுப் போக்கு, உப்புசம், குடல்வலி, ஆகியவற்றினை போக்க உதவுகிறது. பிறந்த குழந்தைகளுக்கு வயிறு உப்புசம் ஏற்படாமல் இருக்க ஜாதிக்காய் விதையை அரைத்து குடிக்க கொடுப்பார்கள். ஜாதிக்காய், சுக்கு மற்றும் ஓமம் மூன்றின் பொடி ஜீரணத்திற்கு சிறந்த மருந்தாகும்.


1. ↑  aadimaruthuvam.blogspot.com
சம்பா தசமி
**சம்பா தசமி** (Samba Dashami) என்பது இந்தியாவின் ஒடிசா மாநிலத்தின் தனித்துவமான ஒரு திருவிழாவாகும். இது தை மாதத்தின் சுக்ல பட்சத்தில் 10 வது நாளில் கொண்டாடப்படுகின்றது. பாரம்பரிய ஒடிய நாட்காட்டியின்படி - அல்லது சந்திரனின் வளர்பிறையில் (திசம்பர்-சனவரி) அமைகிறது. இந்த திருவிழா குறிப்பாக ஒடிசாவின் கிழக்கு பகுதியில் கொண்டாடப்படுகிறது.

பாரம்பரியம்
-----------

புராணத்தின் படி, கிருட்டிணனின் மகன் சம்பா தொழுநோயால் பாதிக்கப்பட்டு, கொனார்க் அருகே 12 வருட தவத்திற்குப் பிறகு சூரிய கடவுள் சூர்யதேவனால் குணப்படுத்தப்பட்டான். இந்த நாளில், தாய்மார்கள் தங்கள் குழந்தைகளின் ஆரோக்கியத்திற்காக சூர்யதேவனிடம் பிரார்த்தனை செய்கிறார்கள்.

சடங்குகள்
---------

சம்பா தசமி நாளில், குடும்பத்தில் உள்ள பெண்கள் சூரிய உதயத்திற்கு முன் எழுந்திருக்கிறார்கள். குளித்த பிறகு அவர்கள் கிச்சடி, ஒரியா பூரி, மற்றும் கட்கடியா தர்காரி (ஒரு கறி) போன்ற உணவுகளை தயார் செய்து, சூரிய உதயத்தில் சூரியக் கடவுளுக்கு வழங்குகிறார்கள். இந்தச் சடங்கின் குறிப்பிட்ட கதாபாத்திரங்களில் ஒன்று குடும்பத்தின் ஒவ்வொரு உறுப்பினரின் பெயரிலும், குறிப்பாக குழந்தைகளின் பெயரில் பல்வேறு வகையான தனிப்பட்ட உணவுப் பொருட்கள் சூரிய கடவுளுக்கு வழங்கப்படுகின்றன. சூர்யனுக்கு உணவுப் பொருட்கள் வழங்கப்பட்டவுடன், பெண்கள் பிதா (கேக்) என்று அழைக்கப்படும் கேக் போன்ற உணவுகளைத் தயாரிக்கிறார்கள். அதில் மண்ட பிதா, ககர பிதா, போடா பிதா, அரிஷா பிதா, பிரி லட்டு, மகர சவுலா, சேனகுடா, தனு முவான், கிரி, ரசகோலா, ஜில்லி, சேனகாஜா, மற்றும் இனிப்பு தயிர் ஆகியவையும் அடங்கும்.

நண்பகலில், ஒரு கிண்ணத்தில் ஒரு வெற்றிலையுடன் மஞ்சள் நீரை வைக்கிறார்கள். சமைத்த உணவு அனைத்தும் தட்டுகளில் வழங்கப்படுகின்றன. குடும்பத்தில் உள்ள பெண்கள் மஞ்சள் நீரின் கிண்ணத்தின் மூலம் சூரியக் கடவுளைப் பார்க்கிறார்கள் மற்றும் அனைத்து உணவுகளையும் சூரிய கடவுளுக்கு வழங்குகிறார்கள். அவர்கள் ' **சம்பா தசமி பிரதா கதை** ' என்ற புராணக்கதையைப் படித்து, குடும்ப உறுப்பினர்கள் அனைவரின் நல்வாழ்வுக்காக பிரார்த்தனை செய்கிறார்கள்.

மாலையில், சம்பா தசமி சடங்கின் ஒரு பகுதியாக மற்றொரு பூஜை அனுசரிக்கப்படுகிறது. இது 'மகாகால பூசை' எனப்படுகிறது. இதில் யமனுக்கு சிறப்பு பூசை செய்யப்படுகிறது.

மேலும் காண்க
------------

* பிராஞ்சி நாராயணன் சூரியக் கோயில்
* கொனர்க்

மேற்கோள்கள்
-----------

வெளி இணைப்புகள்
---------------

* worship of surya
* details of the rituals
**பாப்லாரி தேவாங்கஞ்** *(Bablari Dewanganj)* என்பது இந்தியாவின் மேற்கு வங்காளம் மாநிலத்தில் உள்ள நதியா மாவட்டத்தில் அமைந்துள்ள கிருட்டிணாநகர் உட்கோட்டத்தில் உள்ள நபாத்விப் காவல்நிலையத்திற்கு உட்பட்ட ஒரு கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

பாகிரதி என்றழைக்கப்படும் ஊக்லி ஆற்றின் கிழக்கில் நதியா மாவட்டம் பெரும்பாலும் வண்டல் சம்வெளிகளால் ஆனது. இவ்வண்டல் சமவெளிகளின் குறுக்கே யாலங்கி, சுர்னி மற்றும் இச்சமதி துணையாறுகள் பாய்கின்றன. இந்நதிகளால் வண்டலைப்பெறும் இப்பகுதியில் வெள்ளம் ஒரு தொடர்ச்சியான வளமாக இருக்கிறது .
23.18° வடக்கு 88.58° கிழக்கு என்ற அடையாள ஆள்கூறுகளில் பாப்லாரி தேவாங்கஞ் நகரம் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  பாப்லாரி தேவாங்கஞ் நகரத்தின் மொத்த மக்கள் தொகை 6,565 ஆகும் இம்மக்கள் தொகையில் 50% பேர் ஆண்கள் மற்றும் 50% பேர் பெண்கள் ஆவர். இம்மக்கள் தொகையில் கல்வியறிவு சதவீதம் 68% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். மக்கள் தொகையில் ஆண்களில் 56 சதவீதத்தினர் கல்வியறிவு பெற்றவர்களாகவும் பெண்களில் 44 சதவீதம் பேர் கல்வியறிவு பெற்றவர்களாகவும் உள்ளனர். ஆறுவயதிற்குக் குறைவான சிறுவர்கள் 11% அளவில் உள்ளனர்.

மேற்கோள்கள்
-----------

1. ↑  "District Wise List of Statutory Towns". *Census of India 2001, Urban Frame*. Directorate of Census Operations, West Bengal. 2007-09-27 அன்று மூலதளத்திலிருந்து பரணிடப்பட்டது எடுக்கப்பட்டது. 2007-10-06 அன்று பார்க்கப்பட்டது.
2. ↑  Gangopadhyay, Basudev, *Paschimbanga Parichay*, 2001, (வங்காள மொழியில்), p. 70, Sishu Sahitya Sansad
3. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**பரமஹம்சதாசன்** (திசம்பர் 16, 1916 - சனவரி 1965) இலங்கையில், புகழ்பெற்ற தமிழ்க்கவிஞராக விளங்கியவர். இவர் பிறப்பால் தமிழ்நாட்டினர். சிவகங்கை மாவட்டம், திருப்பத்தூர் வட்டம், *அதிகரம்* என்ற சிற்றூரில் திரு. முத்துப்பழனியப்பர்- திருமதி அழகம்மை இணையருக்கு, 16.12.1916இல் தலைப்பிள்ளையாகத் தோன்றியவர். இவரது இயற்பெயர் சுப்பராமன்.

வாழ்க்கைக் குறிப்பு
-------------------

இக்கவிஞர் பல காரணங்களால் 1962 மத்தியக் காலத்தில் இலங்கையிலிருந்து அவர் தமிழகத்திற்குத் திரும்பினார். இலங்கைத் தமிழர் தேசிய கீதத்தை உருவாக்கிய பெருமையுடையவர் இவர். "இலங்கைத் தமிழரசுக் கட்சியினால் அங்கீகரிக்கப்பட்ட தமிழர் தேசிய கீதத்தை உருவாக்கிய பெருமை கவிஞர் பரமஹம்சதாசனுக்கு உரியதாகும். இந்த நாட்டின் அநீதியானதொரு அரசியல் சட்டத்திற்குப் பலியாகி அவர் தமது தாய்நாடு திரும்ப நேரிட்டிருப்பினும்கூட, அவர் கவியுலகில் தமது தேன்சொட்டும் பாக்களால் ஏற்படுத்திய விழிப்புணர்ச்சிக்கு இலக்கிய அன்பர்கள் என்றும் நன்றியுடையவர்களாக இருப்பார்கள்..."  என்று இலங்கையின் அந்நாளைய மட்டக்களப்பு முதல் நாடாளுமன்ற உறுப்பினர் திரு.செ. இராசதுரை பாராட்டியுள்ளார். கவியோகி சுத்தானந்த பாரதியார் மீது பக்தியும் மதிப்பும் கொண்டிருந்தார் பரமஹம்சதாசன். தன் மீது இவர் பாடியுள்ள பாடல்களை கவியோகி அவர்கள் தாம் இயற்றிய பாரதசக்தி மாககாவியத்தின் பிற்காலப் பதிப்புகளின் முகப்புப்பகுதியில் பெருமையோடு இணைத்து வெளியிட்டுக் கொண்டார். பொதுவுடைமைக் கட்சித் தலைவர் ஜீவா இலங்கைக்குச் சென்றிருந்த காலத்தில், அவரோடு உடனுறைந்து பழகியவர் பரமஹம்சதாசன். சுவாமி சித்பவானந்தா, சுவாமி சச்சிதானந்தா, தவத்திரு குன்றக்குடி அடிகளார், திருலோகசீதாராம், துறைவன் முதலியவர்களுடன் நெருங்கிப் பழகியவர். இவர் இறுதிக்காலம் வரை பிரம்மச்சரியாகவே வாழ்ந்தார்.

எழுத்துலகில்
------------

சுப்பராமன் இளம்வயதிலேயே பணியின் காரணமாக, இலங்கைக்குச் சென்றார். அங்கே மட்டக்களப்பு நகரில் தனியார் நிறுவனங்களில் பணிபுரிந்தார். இயல்பாகவே, உணர்ச்சியும், தமிழார்வமும் நிறைந்த இவரை, மட்டக்களப்புமண் கவிஞராக்கியது. அந்த நகரத்தின் ஸ்ரீராமகிருஷ்ண மடத்தின் தொடர்பு இவரை ஸ்ரீராமகிருஷ்ண பரமஹம்சரின் தாசனாக்கியது. கி.பி. 1945முதல் இவரது கவிதைகள் இலங்கைத் தமிழ் இதழ்களில் வெளிவரத்தொடங்கின

படைப்புகள்
----------

மகாகவிதாகூர் பாடிய (Fruit Gathering) ‘கனிகொய்தல்’ என்ற கவிதை நூலையும், கீதாஞ்சலியையும் மரபுக்கவிதை வடிவில் தமிழுக்குத் தந்த தகைசால் பெருங்கவிஞர் இவர். இவற்றுள் ‘கனிகொய்தல்’ நூலைத் ‘தீங்கனிச்சோலை’ என்ற பெயரில் இலங்கை நாவலப்பிட்டி ஆத்மஜோதி நிலையம், 1963இல் பதிப்பித்து வெளியிட்டது மகாகவி தாகூரின் தீங்கனிச்சோலை (Fruit Gathering) நூலும் கவிதை மணிமாலை என்னும் அளவால் சிறிய நூலும் தவிர, அக்கால இதழ்களில் வெளிவந்தவையும், கையெழுத்துப் பிரதிகளாக உள்ளவையுமான பிற கவிதைகள் மூன்று தொகுப்புகளாக, தேசியக் கவிதைகள், பக்திக்கவிதைகள், பல்சுவைக் கவிதைகள் என்ற பகுப்புகளில் வெளியிடப் பெற்றுள்ளன. குன்றக்குடி திருவண்ணாமலை ஆதீனக் கவிஞர் மரு.பரமகுரு இத்தொகுப்புகளின் பதிப்பாசிரியர் ஆவார். இத்தொகுப்புகளுக்கு தவத்திரு குன்றக்குடி பொன்னம்பல அடிகளார், கவிஞர் சிற்பி பாலசுப்பிரமணியம், கிருங்கை சேதுபதி ஆகியோர் அணிந்துரை வழங்கியுள்ளனர்.

1962இல் தமிழகம் வந்த கவிஞர் பரமஹம்சதாசன் நீண்ட நாட்கள் உடல் நலம் குன்றியிருந்து தமது 49ஆவது வயதின் தொடக்கத்தில் 1965 சனவரியில் அவர் சொந்த ஊரான அதிகாரத்தில் காலமானார். அவர் இல்லத்தோட்டத்தில் அவரது திருவுடல் அடக்கம் செய்யப்பெற்றது.

மேற்கோள்கள்
-----------

1. ↑  வீரகேசரிநாளிதழ், 29.05.1962

வெளி இணைப்புகள்
---------------

* தமிழர் தேசியகீதம் படைத்த பரமஹம்சதாசன்! கவிஞர் மரு.பரமகுரு தினமணி, மே 13, 2012
**பாமணியாறு** (*Pamaniyar River*) இந்திய மாநிலமான தமிழ்நாட்டின் திருவாரூர் மாவட்டத்தில் ஓடும் ஒரு வற்றாத ஆறு ஆகும். இவ்வாறு, காவிரி ஆற்றின் கிளை ஆறான வெண்ணாற்றின் கிளையாறுகளுள் ஒன்றாகும்.. இந்த நதி காவேரி டெல்டாவின் ஒரு பகுதியாகும். காவேரி டெல்டா அமைப்பின் தெற்குப் பகுதியில் இது உள்ளது. பாமணியாறு நீடாமங்கலம் தாலுக்காவில் நீடாமங்கலத்திற்கு வடமேற்கே உள்ள அணையில் இருந்து பிரிந்து வெண்ணாறு ஆற்றின் ஒரு பங்காக உருவாகிறது. பாமணியாறு தெற்கே பாய்ந்து மன்னார்குடி தாலுக்காவில் மன்னார்குடி மற்றும் அசேசத்தின் கிழக்கே செல்கிறது. இது தெற்கே தொடர்ந்து பாயும் இந்த ஆறு மாநில நெடுஞ்சாலை 202 எண்ணுக்கு இணையாக சிறிது தூரம் செல்கிறது. இதன் மிகப்பெரிய துணை நதியான கண்ணனார் நதி அதன் வலது கரையில் இணைந்த பிறகு தென்கிழக்கே திருத்துரைப்பூண்டி தாலுக்காவில் பாய்கிறது. அது முத்துப்பேட்டைக்கு மேற்கே சென்று முத்துப்பேட்டை காயலுக்குள் செல்கிறது.

மேற்கோள்கள்
-----------

1. ↑  "District at a Glance - Thiruvarur District". *www.tiruvarur.tn.nic.in*. 21 July 2011 அன்று மூலம் பரணிடப்பட்டது. 12 January 2022 அன்று பார்க்கப்பட்டது.
2. ↑  தமிழ்க்காவிரி.pdf/79
3. ↑   வார்ப்புரு:Bare URL PDF
4. ↑   வார்ப்புரு:Bare URL PDF

புற இணைப்புகள்
--------------

* முத்துப்பேட்டை பகுதியில் நீர் தேக்கத்தில் ரெகுலேட்டர்களை சீரமைக்க விவசாயிகள் வலியுறுத்தல்
[*தொடர்பிழந்த இணைப்பு*]
**திரிசிரபுரம் ரா. பஞ்சநதம்பிள்ளை** (1893 - 1968) தமிழகத் திருக்கோயில்கள் பற்றிய முறையான வரலாற்றை முதன்முதலில் எழுதி வெளியிட்டவர்.

பிறப்பும் இளமையும்
------------------

திரிசிரபுரத்தில் 1893 ஆம் ஆண்டு இராசரத்தினம் காந்திமதி அம்மைக்கு மகனாகப் பிறந்தார். குடும்ப சூழ்நிலைக் காரணமாக பள்ளிப் படிப்பைப் பாதியிலேயே நிறுத்திவிட்டார். திருச்சி மாவட்ட நீதிமன்ற அலுவலகத்தில் எழுத்துப் படிகள் தயாரிக்கும் அலுவலராகப் பணியாற்றினார். ஆனாலும் தமிழ் படிக்கும் ஆர்வம் அவருக்கு இருந்தது. ந. மு. வேங்கடசாமி நாட்டார், சிவப்பிரகாசம் பிள்ளை ஆகியோரிடம் சென்று தமிழ் கற்று வந்தார். ஆழ்ந்த தமிழ்ப் பற்றினால் தமிழாசிரியராகப் பணியாற்ற விரும்பினார். வேங்கடசாமி நாட்டாரின் பரிந்துரையால் திருச்சி ஆயர் ஹீபர் உயர்நிலைப் பள்ளியில் தமிழாசிரியராகப் பொறுப்பேற்றார்.

படைப்புகள்
----------

திருச்சியில் 'தமிழ் ஆராய்ச்சிக் கழகம்' என்ற அமைப்பை உருவாக்கினார். திருச்சி வானொலியில் தொடர்ந்து அற்புதத் திருவந்தாதி, திருமுருகாற்றுப்படை பாடல்களுக்கு இவரது விளக்க உரைகள் ஒலிப்பரப்பாயின. 'தமிழகத் திருக்கோயில் வரலாறு*, அற்புதக்கனி*, திருமுருகாற்றுப்படை விளக்கம்' ஆகிய நூல்களைப் படைத்துள்ளார்.

பெற்ற பட்டங்கள்
---------------

நாகர்கோவில் சைவசித்தாந்த சபை இவருக்கு 'தென்தமிழ்ச் செல்வர்' எனும் பட்டம் வழங்கியது. காஞ்சி காமகோடிபீட சுவாமிகள் 'ஆராய்ச்சி மணி' என்ற பட்டத்தையும், மதுரை திருஞானசம்பந்தர் ஆதீன மடாதிபதி 'புலவர் மாமணி' பட்டத்தையும் சென்னை சைவசித்தாந்த சமாசத்தில் திருமுருக கிருபானந்த வாரியார் திருக்கோயில் வரலாற்றுச் செம்மல் என்ற பட்டத்தையும் வழங்கிச் சிறப்பித்தார்கள்.

மறைவு
-----

தமிழுக்காகவும் சமயத்திற்காகவும் தம் வாழ்நாள் முழுவதும் உழைத்த பிள்ளையவர்கள் தமது 76 வது வயதில் 1968 இல் மறைந்தார். இவரது நூற்றாண்டு விழாவை குடந்தைத் தமிழ்ப் பேரவை சிறப்பாக நடத்தியது. விழா கருத்தரங்கில் தஞ்சாவூர் பேராசிரியர் இரா. வேங்கடாசலம் ர.பஞ்சநதம் பிள்ளையின் வாழ்வும் பணியும் என்ற தலைப்பில் ஆய்வுக் கட்டுரைப் படித்தார். விழா மலராக பேராசிரியர் அ ம சத்தியமூர்த்தி தமிழுலகம் நினைக்க மறந்த தமிழர்கள் எனும் நூலும் வெளியிடப்பட்டது.

உசாத்துணை
---------

* பெரியபெருமாள், தமிழ் வளர்த்த நல்லறிஞர்கள் மதி நிலையம்
**பணமதிப்புப் போர்** *(Currency war)* அல்லது போட்டியிட்டு மதிப்புக் குறைத்தல் *(competitive devaluation )* என்பது உலக நாடுகள் தங்கள் நாட்டின் பணமதிப்பைக் குறைத்தலில் ஒன்றுக்கொன்று போட்டியிடுதல் ஆகும்.

பெரும்பொருளாதார மந்தம்
----------------------

1930களில் ஏற்பட்ட உலகப் பெரும் பொருளாதார மந்தத்தின் விளைவாகப் பல நாடுகள் தங்க முறையைக் கை விட்டன. இதனால் பணத்திற்கு உள்ளார்ந்த மதிப்பு இல்லாது போய் நாடுகளில் வேலை வாய்ப்பின்மை ஏற்பட்டது. ஏற்றுமதிக்கு நாடுகள் ஒன்றுடன் ஒன்று போட்டியிட்டன. தங்கள் நாட்டின் பணமதிப்பைக் குறைப்பதன் மூலம் பல நாடுகளின் பொருளாதாரத்தைப் பாதிப்படையச் செய்தன. இது அயலாரை வறியோராக்கும் கொள்கைகளுள் ஒன்றாகும்.

கிரேட் பிரிட்டன், ஃபிரான்சு, ஐக்கிய அமெரிக்கா ஆகிய மூன்று நாடுகளே 1930களின் பணமதிப்புப் போரில் முக்கியமாக ஈடுபட்டவை.

தற்போதைய நிலை
-------------

தற்போதைக்கு ஐக்கிய அமெரிக்காவும் சீனாவும் பணமதிப்புப் போரில் ஈடுபட்டுள்ளன. இவை ஒன்றுக்கு ஒன்று எதிராக மட்டுமின்றி பிற வளரும் நாடுகளையும் குறிப்பாக யூரோ மதிப்பை அதிகம் உயர்த்தியுள்ளன.

மேற்கோள்கள்
-----------

1. ↑  "Possible "currency war" to hamper int'l economy recovery". xinhua. 2010-10-17. 2010-12-27 அன்று பார்க்கப்பட்டது.
2. ↑  Bagchi, Indrani (2010-11-14). "US-China currency war a power struggle". தி டைம்ஸ் ஆஃப் இந்தியா.. பார்த்த நாள்: 2010-12-27.
3. ↑  "Who’s winning the currency wars?". ராய்ட்டர்ஸ். 2010-10-11. Archived from the original on 2011-02-28.. பார்த்த நாள்: 2011-01-09.
**மே. சி. தூயமணி** (*M. C. Thooyamani*)(பிறப்பு 17 செப்டம்பர் 1937) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். இவர் கோயம்புத்தூர் மாவட்டம் மேட்டுப்பாளையம் கூட்டுறவு குடியிருப்பு பகுதியினைச் சார்ந்தவர். பள்ளிக் கல்வியினை மேட்டுப்பாளையம் உயர்நிலைப் பள்ளியில் பயின்றுள்ளார். தூயமணி திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக மேட்டுப்பாளையம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | மேட்டுப்பாளையம் | திமுக | 39,013 | 56.08 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 452.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**தீயணைப்பு நீர்** அல்லது **தீத்தணிப்பு நீர்** (*fireewater*) என்பது தீயினை அணைக்கப் பயன்படும் நீராகும். அந்நீரினை முறையாக வெளியேற்றுதல் அவசியமாகும். ஏனெனில், அந்நீரானது சுற்றுச்சூழலை மிகவும் பாதிக்கக்கூடியது.

பெரும்பாலான தீயணைப்பு சந்தர்ப்பங்களில் பயன்படுத்தப்பட்ட நீரானது தீ அமர்த்தப்பட்டபிறகு வெளியேற்றப்படாமல் உள்ளது. அந்நீரில் கட்டிடங்களில் இருந்து அடித்து வந்த கரைநிலை பொருட்கள் மற்றும் எரிதலில் வெளியிடப்பட்ட கழிவுப்பொருட்கள் காணப்படும். தீத்தணிக்கப் பயன்படுத்தப்பட்ட நீர் அந்த இடத்திலேயே தேங்கியிருப்பது பூச்சிக்கொல்லிகள், கரிம மற்றும் கனிம வேதிப்பொருட்கள், இரசாயனங்கள் போன்றவை அங்கு தங்கி தீமை விளைவிக்கும். சில இடங்களான வேதித் தொழிற்சாலை, நிறுவனங்கள், வயல்வெளி ஆகியவற்றில் பயன்படுத்தப்பட்ட தீத்தணிப்பு நீரானது தன்னுள் கொண்டுள்ள பொருட்களால் பிரத்தியேகமான பிரச்சினைகளைக் கொண்டுவரக்கூடியது.

சில வளாகங்களில் நெகிழிப் பொருட்களின் எரிந்த நிலையானது அந்நீரின் மணம் மற்றும் சுவையினை பெருமளவு பாதிக்கும். அவ்வாறு தீத்தணிக்கப் பயன்படுத்தப்பட்ட நீரினை ஆறு, குளம், போன்ற நீர் நிலைகளில் முறையாக சமன்படுத்தாமல் செலுத்தினால், இந்நிகழ்வு ஆறு மற்றும் குள்த்தின் நீரை குடிக்கவோ உணவு தயாரிக்கவோ பயன்படுத்த இயலாமல் போகும்.

தீத்தணிப்பு நீரை முறையாக அகற்றும் ஒரு வழியானது அந்நீரை அங்கேயே தங்க வைத்து அதன் பிறகு அந்நீரினை சமன்படுத்தி பின்னர் வெளியேற்றுதலாகும். பொதுவாக அங்கீகரிக்கப்பட்ட முறைகளுள் ஒன்றானது தீத்தணிப்பு கழிவு நீரை வாயுப் பைகளில் அடைத்தும், முற்றிலும் அடைக்கப்பட்ட மீண்டும் திரும்பாத வால்வுகளில் பொருத்தியும் தானே தணியும் வகையிலோ, அல்லது அமில கழிவினைக் காரம் கொண்டோ, காரக் கழிவினை அமிலம் கொண்டோ சமன்படுத்தி சீர் செய்யலாம்.

ஒரு தொழிற்சாலையில் தரநிலை சான்று பெற அங்கு தீத்தணிப்பு கழிவு நீர் வெளியேற்றம் மற்றும் இதர மாசுபடுத்திகளை முறையாக வெளியேற்றும் வழிகளும் தெளிவாக அமைக்கப்பட்டிருந்தால் மட்டுமே அந்நிறுவனத்தின் சுற்றுச்சூழல் கொள்கை ISO14001ன்படி முறையாக வடிவமைக்கப்பட்டதாகக் கொள்ளலாம்.

மேற்கோள்கள்
-----------

1. ↑  "Managing Fire water and major spillages - Environment Agency Guidance note PPG18( retrieved 19 April 2009)" (PDF). 19 டிசம்பர் 2007 அன்று மூலம் (PDF) பரணிடப்பட்டது. 5 ஆகஸ்ட் 2017 அன்று பார்க்கப்பட்டது.
|  |  |  |
| --- | --- | --- |
| << |  **மே 2011** | >> |
| ஞா | தி | செ | பு | வி | வெ | ச |
| 1 | 2 | 3 | 4 | 5 | 6 | 7 |
| 8 | 9 | 10 | 11 | 12 | 13 | 14 |
| 15 | 16 | 17 | 18 | 19 | 20 | 21 |
| 22 | 23 | 24 | 25 | 26 | 27 | 28 |
| 29 | 30 | 31 |  |  |  |  |
| **MMXX** |
|

**மே 2011** (*May 2011*), ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடைகிறது. தமிழ் நாட்காட்டியின் படி வைகாசி மாதம் மே 15 ஞாயிற்றுக்கிழமை தொடங்கி, 2011 சூன் 15 புதன்கிழமை முடிவடையும்.

சிறப்பு நாட்கள்
---------------

* மே 1 - தொழிலாளர் நாள்
* மே 3 - சிறுத்தொண்ட நாயனார் குருபூசை
* மே 5 - மங்கையர்க்கரசி நாயனார் குருபூசை
* மே 6 - அட்சய திருதியை
* மே 7 - விறல்மிண்ட நாயனார் குருபூசை
* மே 8 - ஆதிசங்கரர் ஜெயந்தி
* மே 8 - அன்னையர் நாள்
* மே 14 - உமாபதி சிவாச்சாரியார் குருபூசை
* மே 17 - புத்த பூர்ணிமா, வெசாக்
* மே 17 - வைகாசி விசாகம்
* மே 20 - திருஞான சம்பந்தர் குருபூசை
* மே 20 - திருநீலகண்ட யாழ்ப்பாணர் குருபூசை

நிகழ்வுகள்
----------



---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**தீயனூர் ஜமதக்னீஸ்வரர் திருக்கோயில்** அரியலூர் மாவட்டம், உடையார்பாளையம் வட்டத்தில் அமைந்துள்ள சிவபெருமான் திருக்கோயில் ஆகும். பழைமையான தேவார வைப்புத் தலம்.

தலவரலாறு
--------

பரசுராமரின் தந்தையான ஜமதக்னி முனிவர் வில்வ மரங்கள் நிறைந்து வில்வ வனமாக இருந்த இப்பகுதியில் வந்து சிவலிங்கத்தைப் பிரதிஷ்டை செய்தார். இதனால் இத்தல சிவபெருமான் ஜமதக்னீஸ்வரர் என்றழைக்கப்பட்டார்.

கல்வெட்டுகள் மூலம் வரலாறு
-------------------------

கங்கைகொண்ட சோழபுரம் அமைத்த முதலாம் ராஜேந்திர சோழனின் மூத்த மகன் முதலாம் ராஜாதி ராஜன் (1018-1053) ஆட்சிகால கல்வெட்டுகளில் இந்த ஊரின் வரலாற்றுச் சிறப்புகள் குறிப்பிடப்பட்டுள்ளன. அரண்மனைகள், அன்னதானக் கூடங்கள் என இவ்வூர் மிகப்பெரிய நகராக அமைந்திருந்ததை கல்வெட்டுகள் தெரிவிக்கின்றன.

கும்பாபிஷேகம்
-------------

இந்து சமய அறநிலையத் துறையால் நிர்வாகிக்கப்படும் இத்திருக்கோயிலில் 22.05.1968 ஆம் வருடமும் 42 வருடங்களுக்குப் பின்னர் ஊர்மக்கள் மற்றும் வெளியூர் பக்தர்கள் உதவியுடன் மதில்சுவர்கள் பராமரிப்பு பணிகள் முடியுமுன்னர் 8.5.2011 ஞாயிற்றுக்கிழமையும் கும்பாபிஷேகம் நடைபெற்றது.

### புதிய பைரவர்

இத்திருக்கோயில் முன்பு கவனிப்பாரற்று போக ஆரம்பிக்க இருந்த காலகட்டத்தில் இருந்து வந்த காலபைரவர் சிலை தற்போது காணப்படாததால் 2011 வருட கும்பாபிஷேக சமயம் புதிய பைரவர் சிலை அமைக்கப்பட்டது. பழைமையான காலபைரவர் சிலை திருடப்பட்டிருக்கலாம் என்று கூறப்படுகின்றது.

குறிப்புகள்
-----------

1. ↑   பு.மா.ஜெயசெந்தில்நாதன் நூலில் (தேவார வைப்புத் தலங்கள், வர்த்தமானன் பதிப்பகம், சென்னை) உள்ள 147 தலங்களின் பெயர்களைக் கொண்ட பட்டியலில் இத்தலத்தின் பெயர் காணப்படவில்லை. இது தேவார வைப்புத்தலமா என்பது உறுதி செய்யப்படவேண்டியுள்ளது.

மேற்கோள்கள்
-----------

1. 1 2 3 4 5  குமுதம் ஜோதிடம்; 20.05.2011;தீவினைகள் தீர்க்கும் தீயனூர் ஜமதக்னீஸ்வரர்; பக்கம் 2-4
2. 1 2  குமுதம் ஜோதிடம்; 20.05.2011; பக்கம் 4

*